CELEX: 32019L1258
Language: sl
Date: 2019-07-23 00:00:00
Title: Direktiva Komisije (EU) 2019/1258 z dne 23. julija 2019 o spremembi Priloge k Direktivi Sveta 80/181/EGS v zvezi z opredelitvami osnovnih enot SI zaradi prilagoditve tehničnemu napredku (Besedilo velja za EGP.)

24.7.2019   
               
               
                  SL
               
               
                  Uradni list Evropske unije
               
               
                  L 196/6
               
            
         DIREKTIVA KOMISIJE (EU) 2019/1258
         z dne 23. julija 2019
         o spremembi Priloge k Direktivi Sveta 80/181/EGS v zvezi z opredelitvami osnovnih enot SI zaradi prilagoditve tehničnemu napredku
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2009/34/ES Evropskega parlamenta in Sveta z dne 23. aprila 2009 o skupnih določbah za merilne instrumente in metode meroslovne kontrole (1) ter zlasti člena 16 Direktive,
         ob upoštevanju naslednjega:
         
                     (1)
                  
                  
                     V Direktivi Sveta 80/181/EGS (2) so opredeljene merske enote, ki naj se uporabljajo v Uniji, s čimer se omogoči, da se meritve in navedbe veličin izrazijo v skladu z mednarodnim sistemom enot (SI), ki ga je sprejela Generalna konferenca za uteži in mere (CGPM), ustanovljena z Metrsko konvencijo, podpisano v Parizu dne 20. maja 1875.
                  
               
                     (2)
                  
                  
                     Direktiva 2009/34/ES določa splošni okvir za sprejetje posebnih direktiv, med drugim v zvezi z merilnimi instrumenti in njihovimi tehničnimi zahtevami, merskimi enotami ter usklajevanjem merilnih metod in meroslovnih kontrol. Člen 16 navedene direktive predvideva, da lahko Komisija priloge k posebnim direktivam iz člena 1, vključno s Poglavjem I Priloge k Direktivi 80/181/EGS, prilagodi tehničnemu napredku.
                  
               
                     (3)
                  
                  
                     CGPM je na svojem 24. zasedanju leta 2011 določila nov način opredelitve sistema enot SI na podlagi skupine sedmih določujočih konstant, ki izhajajo iz temeljnih fizikalnih in drugih naravnih konstant. Ta sklep je bil potrjen na 25. zasedanju CGPM leta 2014.
                  
               
                     (4)
                  
                  
                     Na 26. zasedanju CGPM leta 2018 so bile sprejete nove opredelitve osnovnih enot SI. Nove opredelitve temeljijo na novem načelu nespremenljivih številčnih vrednosti določujočih konstant in bodo veljale od 20. maja 2019. Nove opredelitve naj bi izboljšale dolgoročno stabilnost in zanesljivost osnovnih enot SI ter točnost in jasnost meritev.
                  
               
                     (5)
                  
                  
                     Nove opredelitve, ki jih je sprejela CGPM, odražajo najnovejše dosežke na področju meritev in etalonov. Da bi opredelitve osnovnih enot SI iz Direktive 80/181/EGS prilagodili tehničnemu napredku in tako prispevali k enotnemu izvajanju SI, jih je treba uskladiti z novimi opredelitvami.
                  
               
                     (6)
                  
                  
                     Direktivo 80/181/EGS bi bilo zato treba ustrezno spremeniti.
                  
               
                     (7)
                  
                  
                     Treba je zagotoviti, da se nova zakonodaja v vseh državah članicah uporablja od istega datuma, ne glede na datum prenosa, da se zagotovi enotno izvajanje Direktive 80/181/EGS.
                  
               
                     (8)
                  
                  
                     Ukrepi, predvideni s to direktivo, so v skladu z mnenjem Odbora za prilagajanje tehničnemu napredku iz člena 16 Direktive 2009/34/ES –
                  
               SPREJELA NASLEDNJO DIREKTIVO:
         
            Člen 1
            Sprememba
            Priloga k Direktivi 80/181/EGS se spremeni v skladu s Prilogo k tej direktivi.
         
         
            Člen 2
            Prenos
            
               1.   Države članice najpozneje 13. maja 2020 sprejmejo in objavijo zakone in druge predpise, potrebne za uskladitev s to direktivo. Komisiji nemudoma sporočijo besedila navedenih predpisov.
               Navedene predpise začnejo uporabljati 13. junija 2020.
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.   Države članice Komisiji sporočijo besedilo temeljnih predpisov nacionalnega prava, sprejetih na področju, ki ga ureja ta direktiva.
            
         
         
            Člen 3
            Začetek veljavnosti
            Ta direktiva začne veljati dvajseti dan po objavi v Uradnem listu Evropske unije.
            Ta direktiva je naslovljena na države članice.
         
         
            V Bruslju, 23. julija 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 106, 28.4.2009, str. 7.
         
            (2)  Direktiva Sveta 80/181/EGS z dne 20. decembra 1979 o približevanju zakonodaje držav članic, ki se nanašajo na merske enote, in o razveljavitvi Direktive 71/354/EGS (UL L 39, 15.2.1980, str. 40).
      
      
         
            PRILOGA
            V Poglavju I Priloge se oddelek 1.1 nadomesti z naslednjim:
            
               „1.1   Osnovne enote SI
               
               
                           Veličina
                        
                        
                           Enota
                        
                     
                           Ime
                        
                        
                           Simbol
                        
                     
                           čas
                        
                        
                           sekunda
                        
                        
                           s
                        
                     
                           dolžina
                        
                        
                           meter
                        
                        
                           m
                        
                     
                           masa
                        
                        
                           kilogram
                        
                        
                           kg
                        
                     
                           električni tok
                        
                        
                           amper
                        
                        
                           A
                        
                     
                           termodinamična temperatura
                        
                        
                           kelvin
                        
                        
                           K
                        
                     
                           množina snovi
                        
                        
                           mol
                        
                        
                           mol
                        
                     
                           svetilnost
                        
                        
                           kandela
                        
                        
                           cd
                        
                     Opredelitve osnovnih enot SI:
               
                            
                        
                        
                           
                              Enota za čas
                           
                           Sekunda, simbol s, je enota SI za čas. Opredeljena je kot nespremenljiva številčna vrednost frekvence cezija Δν
                              Cs, tj. frekvence prehoda med dvema hiperfinima nivojema osnovnega stanja atoma cezija 133, ki je 9 192 631 770, izražena v enoti Hz, kar je enako s– 1.
                        
                     
                            
                        
                        
                           
                              Enota za dolžino
                           
                           Meter, simbol m, je enota SI za dolžino. Opredeljena je kot nespremenljiva številčna vrednost hitrosti svetlobe v vakuumu c, ki je 299 792 458, izražena v enoti m/s, pri čemer je sekunda opredeljena z Δν
                              Cs.
                        
                     
                            
                        
                        
                           
                              Enota za maso
                           
                           Kilogram, simbol kg, je enota SI za maso. Opredeljena je kot nespremenljiva številčna vrednost Planckove konstante h, ki je 6,626 070 15 × 10– 34, izražena v enoti J s, kar je enako kg m2s– 1, pri čemer sta meter in sekunda opredeljena s c in Δν
                              Cs.
                        
                     
                            
                        
                        
                           
                              Enota za električni tok
                           
                           Amper, simbol A, je enota SI za električni tok. Opredeljena je kot nespremenljiva številčna vrednost osnovnega naboja e, ki je 1,602 176 634 × 10– 19, izražena v enoti C, kar je enako A s, pri čemer je sekunda opredeljena z Δν
                              Cs.
                        
                     
                            
                        
                        
                           
                              Enota za termodinamično temperaturo
                           
                           Kelvin, simbol K, je enota SI za termodinamično temperaturo. Opredeljena je kot nespremenljiva številčna vrednost Boltzmannove konstante k, ki je 1,380 649 × 10– 23, izražena v enoti J K– 1, kar je enako kg m2 s– 2 K– 1, pri čemer so kilogram, meter in sekunda opredeljeni s h, c in Δν
                              Cs.
                        
                     
                            
                        
                        
                           
                              Enota za množino snovi
                           
                           Mol, simbol mol, je enota SI za množino snovi. En mol vsebuje natanko 6,022 140 76 × 1023 osnovnih delcev. Ta številka je nespremenljiva številčna vrednost Avogadrove konstante N
                              A, izražena v enoti mol– 1 in imenovana Avogadrovo število.
                           Množina snovi, simbol n, sistema je meritev števila določenih osnovnih delcev. Osnovni delec je lahko atom, molekula, ion, elektron, kakršen koli drug delec ali določena skupina delcev.
                        
                     
                            
                        
                        
                           
                              Enota za svetilnost
                           
                           Kandela, simbol cd, je enota SI za svetilnost v določeni smeri. Opredeljena je kot nespremenljiva številčna vrednost svetilne učinkovitosti monokromatskega sevanja s frekvenco 540 × 1012 Hz, K
                              cd, ki je 683, izražena v enoti lm W– 1, kar je enako cd sr W– 1 ali cd sr kg– 1 m– 2s3, pri čemer so kilogram, meter in sekunda opredeljeni s h, c in Δν
                              Cs.
                        
                     1.1.1   Posebno ime in simbol izpeljane enote SI za temperaturo za izražanje temperature po Celziju
               
               
                           Veličina
                        
                        
                           Enota
                        
                     
                           Ime
                        
                        
                           Simbol
                        
                     
                           temperatura po Celziju
                        
                        
                           stopinja Celzija
                        
                        
                           °C
                        
                     Temperatura po Celziju t je opredeljena kot razlika t = T – T0
                   med dvema termodinamičnima temperaturama T in T
                  0, pri čemer je T
                  0 = 273,15 K. Interval ali razliko v temperaturi je mogoče izraziti bodisi v kelvinih bodisi v stopinjah Celzija. Enota „stopinja Celzija“ je enakovredna enoti „kelvin“.“